RISALAH ZIKIR SETELAH SOLAT 

Oleh: Mohd Safwan bin Rusydi 

Amalan zikir setelah solat fardhu pada hari ini sering kita lihat ia dilakukan secara 
berjemaah iaitu ia dibaca secara serentak oleh imam dan para makmum. Terkadang ia 
dibaca oleh imam dengan menggunakan alat pembesar suara. Akan tetapi, adakah 
tatacara zikir seperti ini memenuhi tuntutan atau cara Rasulullah s.a.w? Mari kita 
bersama-sama menilai semula amalan tersebut berdasarkan Al-Quran dan juga As- 
Sunnah yang Rasulullah telah janjikan kita tidak akan sesat selagi berpegang dengan 
keduanya. 

Tuntutan untuk berzikir secara perlahan 

Berdoa adalah satu ibadat yang amat dituntut sebagaimana firman Allah yang 
bermaksud: Dan Tuhanmu berfirman: "Berdoalah kepada-Ku, niscaya akan 

Kuperkenankan bagimu. Sesungguhnya orang-orang yang menyombongkan diri 
dari menyembah-Ku, akan masuk neraka Jahannam dalam Keadaan hina dina". 

[surah al-Mu’min, ayat 60] 

Tatacara berzikir telah diterangkan di dalam al-Quran. Perhatikan ayat-ayat 
berikut dibawah: 

Dan sebutlah serta ingatlah akan Tuhanmu dalam hatimu, dengan 
merendah diri serta dengan perasaan takut, dan tidak pula menyaringkan suara , 
pada waktu pagi dan petang. Dan janganlah engkau menjadi dari orang yang lalai. 

[ Surah al-A ’raaf ayat 205] 

Berdoalah kepada Tuhan kamu dengan merendah diri dan (dengan suara) 
perlahan-lahan . Sesungguhnya Allah tidak suka kepada orang yang melampaui 
batas. [Surah al-A’raaf, ayat 55] 

Katakanlah: "Serulah Allah atau 

serulah Ar-Rahman. dengan nama yang mana 
saja kamu seru, Dia mempunyai Al asmaaul 
husna (nama-nama yang terbaik) dan 
janganlah kamu mengeraskan suaramu dalam 
shalatmu dan janganlah pula merendahkannya 
dan carilah jalan tengah di antara kedua itu". 
[Surah al-Israa’, ayat 110 ] ^2Xj 


“Wahai manusia! Kasihanilah 
diri kamu ! Kerana bukanlah 
kamu menyeru kepada yang 
pekak lagi jauh. Sesungguhnya 
kamu (sedang) menyeru kepada 
Dzat Maha Mendengar lagi 
dekat bersama kamu”. 


) 

Demikian cara yang digariskan kepada kita iaitu zikir tersebut adalah dengan cara 
perlahan tanpa dikeraskan. Dalam satu hadis Daripada Abu Musa al-Anshari radiallahu 
anhu berkata: “Kami pernah bersama-sama Nabi sallallahu ‘alaihi wasallam di 
dalam satu ekspedisi apabila ada beberapa orang yang menyebut ‘Allahu Akbar’ 
dengan suara yang kuat. Mendengar itu, Nabi sallallahu ‘alaihi wasallam menegur 
mereka dengan berkata: “Wahai manusia! Kasihanilah diri kamu! Kerana 
bukanlah kamu menyeru kepada yang pekak lagi jauh. Sesungguhnya kamu 
(sedang) menyeru kepada Dzat Maha Mendengar lagi dekat bersama kamu”. [Hadis 
Riwayat Muslim no: 2704 ] 


Walaubagaimana pun terdapat satu hadis yang sering dijadikan hujah untuk 
membolehkan zikir dilakukan secara berjemaah dan secara kuat. Hadis tersebut adalah 
seperti berikut: “Bahawasanya mengangkat suara dengan zikir sewaktu orang ramai 
selesai dari solat fardhu adalah dilakukan pada zaman Rasulullah sallallahu ‘alaihi 
wasallam”. Berkata Ibnu Abbas lagi: “Aku mengetahui setelah mereka selesai 
mengerjakan solat fardhu itu apabila aku mendengar”. [Hadis Riwayat Bukhari, 
Lihat: Fathul Baari, Bab al-Zikr ba’da al-Solat, no:841] 

Hadis ini sebenarnya menerangkan bahawa tidaklah salah jika zikir tersebut 
dijaharkan (dikuatkan) tetapi hanyalah sekadar untuk mengajar makmum yang tidak 
mengetahui zikir-zikir setelah solat. Hal ini telah dijelaskan oleh imam asy-Syafie dengan 
katanya: “Pendapatku untuk imam dan makmum hendaklah mereka mengisrarkan 
(memperlahankan) zikir kecuali jika imam mahu dipelajari daripadanya, maka ketika itu 
dijaharkan zikir. Sehinggalah apabila didapati telah dipelajari daripadanya, maka sesudah 
itu hendaklah ia perlahankan (semula), [kitab al-Umm, bab kalam al-Imam wa julusihi 
ba’dassalam, Imam asy-Syafi’ie, Beirut-Dar al-Kutub al-Ilmiah 1993, jilid 1, ms 242 ] 

Zikir yang dilakukan oleh Nabi sallallahu ‘alaihi wasallam adalah secara perlahan 
dan terkadang dijaharkan dengan tidak ditetapkan cara perlaksanaan ini. Ini sebagaimana 
dalam hadis daripada Uiumu Salamah: “Adalah Rasulullah apabila telah memberi 
salam, bangunlah para wanita di kala Nabi selesai memberi salam itu. Sedang nabi 
duduk sejenak di tempatnya sebelum berdiri. Kami berfikir nabi berbuat demikian 
untuk memberi kesempatan kepada wanita keluar lebih dahulu agar tidak 
berdesakan dengan para lelaki.” [Hadis Riwayat Bukhari, bab Solat an-Nisa’ khalfal- 
Rijal, no: 570] 


2 



Hadis ini menunjukkan nabi tidak menjaharkan zikirnya pada waktu tersebut. 
Sebaliknya diisrarkan (dipertahankan) sambil menunggu wanita keluar dari tempat solat 
mereka. Imam Syafie menjelaskan lagi: “jika seseorang berkata: seperti apa? (yakni 
apakah contoh yang baginda lakukan hanya seketika kemudian setelah orang ramai 
mempelajarinya, Baginda tinggalkan) Aku katakan: Seperti mana Baginda pernah 
bersolat di atas mimbar, yang mana Baginda berdiri dan ruku’ di atasnya, kemudian 
Baginda undur ke belakang untuk sujud di atas tanah.” 


Padahal selalunya Rasulullah sallallahu ‘alaihi wasallam bersolat di atas tanah 
sahaja. Tidak lain dan tidak bukan perbuatan itu adalah untuk mengajar sahaja dan 
bukanlah suatu bentuk ketetapan dan cara beribadat. Imam Syafie menjelaskan lagi: “Aku 
suka sekiranya imam berzikir nama Allah di tempat duduknya sedikit dengan kadar yang 
seketika sehingga kaum wanita pergi. Hal ini seperti yang dikatakan oleh Unimu 
Salamah. Kemudian Imam boleh bangun. Jika dia bangun sebelum daripada itu, atau 
duduk lebih lama daripada itu, tidak mengapa. Makmum pula boleh pergi setelah imam 
selesai memberi salam, sebelum imam bangun. Jika dia lewatkan sehingga imam pergi, 
atau bersama imam, itu lebih aku sukai untuknya.” [rujuk kitab al-Umm, ms 243 ] 


Daripada Jabir bin Yazid ibnu Aswad berkata: “Daripada ayahnya Radhiallahu 
‘anhuma bahawa dia pernah solat bersama Rasulullah Sallallahu ‘alaihi wasallam 
dalam solat subuh. Setelah selesai solatnya, maka baginda segera meninggalkan 
tempat solatnya”. [Hadis Riwayat an-Nasai, no: 1307] Juga diriwayatkan daripada 
sebuah atsar daripada Abdullah bin Mas’ud Radhiallahu ‘anhu bahawa beliau berkata: 
“Jika imam sudah memberi salam, maka berdirilah jika engkau kehendaki”. 
Disahihkan oleh Imam Baihaqi dan Ibn Hazm. Manakala dalam riwayat lain, beliau (Ibn 
Mas’ud) menyebut: “Oleh kerana itu jika engkau mahu berdiri, berdirilah. Jika 
engkau mahu duduk, maka duduklah”. Diriwayatkan oleh Imam Ahmad dan Ad- 
Daruquthni. [Nailul Authar Sharah Muntaqa al-Akhbar min Ahadis, jilid 2, ms 633-634] 


Adakah berdoa 
dan zikir 
secara jemaah 
setelah solat 
fardhu itu 
sunnah? 


Nabi berpesan pada kita hendaklah menjauhi perkara 
yang diada-adakan di dalam agama kerana setiap yang diada- 
adakan itu adalah bid’ah. Maka dengan itu, hendaklah kita 
menjauhi perkara yang diada-adakan dan hendaklah kita 
mengikut sunnah yang telah jelas melalui hadis-hadis yang 
shahih dari nabi. 


Imam an-Nawawi berkata: “Tidaklah ada khilaf tentang kesunnatan adanya zikir 
sesudah solat, bagi Imam, bagi makmum, dan bagi yang bersolat secara bersendirian. 
Masing-masing berzikir sendiri-sendiri. Adat yang diadakan manusia, iaitu imam 
menentukan doa buat solat subuh dan asar, tiada berasal sama sekali. Berjabat tangan 
sesudah solat subuh dan asar adalah suatu bid’ah”. [al-Majmu' syarh al-muhazzab, al- 
Nawawi, beirut-Dar al-Fikr 2000, jilid 3, ms 452] 


Berkata al-Imam Ibnul Qayyim: “Imam berdoa sesudah salam daripada solat 
sambil menghadap qiblat, atau menghadap makmum tidak pernah dikerjakan Nabi, yang 

senantiasa bertindak sebagai Imam, dan tidak ada pula riwayat yang menyuruh kita 
mengerjakan yang sedemikian itu.” [Zadul Ma’ad, Ibn Qayyim Al-Jauziah, Beirut- 
Muassasah Al-Risalah 1998, jilid 1, ms 249 ] 







Apa yang dibawa oleh Rasul maka ambillah, maka apa yang dilarang 
olehnya maka tinggalkanlah dan takutlah kamu kepada Allah, sesungguhnya Allah 
sangat keras hukumannya. [Surah al-Hasyr, ayat 7] 

Sabda Rasulullah Sallallahu ‘alaihi wasallam: 

Maksudnya: “Barangsiapa yang mengada-adakan sesuatu dalam urusan 
agama kami ini yang bukan dari kami (yakni tiada dalam al-Quran dan Sunnah), 
maka dia tertolak (tidak diterima)". [Hadis riwayat Bukhari (no: 2697) dan Muslim 
(no: 1718) dengan lafaz yang sedikit berbeza. Hadis ni terdapat juga dalam Hadis al- 
‘Arba ’in an-Nawawi no: 5] Renungkan sebuah hadis yang panjang di bawah: 

Daripada ‘Amr bin Salamah (seorang tabi’i) katanya: “Satu ketika kami 
duduk di pintu ‘Abd Allah bin Mas‘ud sebelum solat subuh. Apabila dia keluar, 
kami akan berjalan bersamanya ke masjid. Tiba-tiba datang kepada kami Abu 
Musa al-Asy‘ari, lalu bertanya: “Apakah Abu ‘Abd al-Rahman (gelaran kepada 
‘Abd Allah bin Mas’ud) telah keluar kepada kamu?” Kami jawab: “Tidak!”. Maka 
dia duduk bersama kami sehingga ‘Abd Allah bin Mas‘ud keluar. Apabila dia 
keluar, kami semua bangun kepadanya. 

Lalu Abu Musa al-Asy‘ari berkata kepadanya: “Wahai Abu ‘Abd al- 
Rahman, aku telah melihat di masjid tadi satu perkara yang aku tidak bersetuju, 
tetapi aku tidak lihat alhamdulilah melainkan ianya baik”. Dia bertanya: “Apakah 
ia?”. Kata Abu Musa: “Jika umur kamu panjang engkau akan melihatnya. Aku 
melihat satu puak, mereka duduk dalam lingkungan (halaqah) menunggu solat. 
Bagi setiap lingkungan (halaqah) ada seorang lelaki (ketua kumpulan), sementara 
di tangan mereka yang lain ada anak-anak batu. Apabila lelaki itu berkata : Takbir 

seratus kali, mereka pun bertakbir seratus kali. Apabila dia berkata: Tahlil seratus 
kali, mereka pun bertahlil seratus kali. Apabila dia berkata: Tasbih seratus kali, 
mereka pun bertasbih seratus kali.” Tanya ‘Abd Allah bin Mas‘ud: “Apa yang 
telah kau katakan kepada mereka?”. Jawabnya: “Aku tidak kata kepada mereka 
apa-apa kerana menanti pandangan dan perintahmu”. 

Berkata ‘Abd Allah bin Mas‘ud: “Mengapa engkau tidak menyuruh mereka 
mengira dosa mereka dan engkau jaminkan bahawa pahala mereka tidak akan 
hilang sedikit pun”. Lalu dia berjalan, kami pun berjalan bersamanya. Sehinggalah 
dia tiba kepada salah satu daripada lingkungan berkenaan. Dia berdiri lantas 
berkata: “Apa yang aku lihat kamu sedang lakukan ini?” Jawab mereka: “Wahai 
Abu ‘Abd al-Rahman! Batu yang dengannya kami menghitung takbir, tahlil dan 
tasbih”. Jawabnya: “Hitunglah dosa-dosa kamu, aku jamin pahala-pahala kamu 
tidak hilang sedikit pun. Celaka kamu wahai umat Muhammad! Alangkah cepat 
kemusnahan kamu. Para sahabat Nabi masih lagi ramai, baju baginda belum lagi 
buruk dan bekas makanan dan minuman baginda pun belum lagi pecah. Demi yang 
jiwaku berada di tangan-Nya, apakah kamu berada di atas agama yang lebih 
mendapat petunjuk daripada agama Muhammad, atau sebenarnya kamu semua 
pembuka pintu kesesatan?” 

Jawab mereka : “Demi Allah wahai Abu ‘Abd 
al-Rahman, kami hanya bertujuan baik.” Jawabnya : 

“Betapa ramai yang bertujuan baik, tetapi tidak 
menepatinya.” Sesungguhnya Rasulullah shallallahu 
'alaihi wasallam telah menceritakan kepada kami satu 
kaum yang membaca al-Quran namun tidak lebih dari 
kerongkong mereka (ini merupakan salah satu sifat 
khawarij seperti diterangkan dalam hadis-hadis). Demi 
Allah aku tidak tahu, barangkali kebanyakan mereka 
dari kalangan kamu.” Kemudian beliau pergi. 

Berkata ‘Amr bin Salamah: “Kami melihat kebanyakan puak tersebut 
bersama Khawarij memerangi kami pada hari Nahrawan.” [Hadis riwayat ad- 
Darimi di dalam Musnadnya dengan sanad yang dinilai sahih oleh al-Albani di dalam 
Silsilah al-Ahadis as-Sahihah; rujuk program al-Maktabah al-Syamilah al-Ishdar al- 
Tsanii, Silsilah al-Ahadis as-Sahihah-Mukhtasarah no: 2005, jilid 5, ms 11] 


“Demi Allah wahai 
Abu ‘Abd al- 
Rahman, kami hanya 
bertujuan baik.” 
Jawabnya : “Betapa 
ramai yang 
bertujuan baik, 
tetapi tidak 
menepatinya.” 

